પાટીદાર અનામત અને જીએસટીના મુદે, શહેરમાં કરવામાં આવેલા આંદોલનની અસર હોત, તો લોકો ભાજપની વિરૂધ્ધમાં મોટી સંખ્યામાં મતદાન કરવા માટે સ્વયંભૂ બહાર નીકળતા. જ્યારે મતદાનના દિવસે, બંને આંદોલનની પણ અસર નહીંવત જોવા મળી. તેના કારણે જ મજૂરા અને પાટીદાર વિસ્તારમાં વધારે મતદાન થવાને બદલે ઓછું મતદાન થયું છે. કારણ કે દર વખતે અલગ અલગ મુદાઓ પર ચૂંટણી લડવામાં આવતી હોય છે. વર્ષ 2012માં ગુજરાતના મુખ્યમંત્રી તરીકે નરેન્દ્ર મોદીને જીતાડીને વર્ષ 2014માં યોજાનારી લોકસભાની ચૂંટણીમાં વડાપ્રધાન બનાવવાના હતા. જ્યારે આ વખતે જીએસટી અને પાટીદાર અનામત આંદોલન હોવા છતાં મતદાનની ટકાવારી જોતા બંને આંદોલનની નહીંવત અસર હાલ તો દેખાઇ રહી છે.